HOTPOT ออกตั๋วแลกเงินวงเงิน 70 ลบ. หวังใช้เป็นทุนหมุนเวียน-ชำระคืนหนี้
HOTPOT ออกตั๋วแลกเงินวงเงิน 70 ลบ. อายุไม่เกิน 270 วัน ขายผู้ลงทุนในวงจำกัด หวังนำเงินไปใช้เป็นทุนหมุนเวียน-ชำระคืนหนี้
11 ก.พ. 2559

บริษัท ฮอท พอท จำกัด (มหาชน) หรือ HOTPOT ระบุว่า ที่ประชุมคณะกรรมการบริษัทได้มีมติอนุมัติให้ออกและเสนอขายตั๋วแลกเงินระยะสั้น วงเงินไม่เกิน 70,000,000 บาทอายุไม่เกิน 270 วันนับจากวันที่ออกตั๋ว สำหรับอัตราดอกเบี้ยขึ้นอยู่กับสภาวะตลาดในขณะที่ออกและเสนอขายตั๋วแลกเงินในแต่ละครั้ง
โดยเสนอขายแก่ผู้ลงทุนในวงจำกัดและมีตั๋วแลกเงินไม่เกิน 10 ฉบับณขณะใดขณะหนึ่งและ/หรือผู้ลงทุนสถาบันและ/หรือผู้ลงทุนรายใหญ่ตามประกาศคณะกรรมการกำกับหลักทรัพย์และตลาดหลักทรัพย์และ/หรือประกาศสำนักงานคณะกรรมการกำกับหลักทรัพย์และตลาดหลักทรัพย์และ/หรือประกาศคณะกรรมการกำกับตลาดทุนและ/หรือกฎหมายอื่นที่เกี่ยวข้องที่มีผลบังคับใช้ในขณะนั้น
ทั้งนี้อาจเสนอขายครั้งเดียวหรือหลายคราวก็ได้ในกรณีที่ตั๋วแลกเงินครบกำหนดและได้ชำระคืนแล้วบริษัทสามารถออกและเสนอขายตั๋วแลกเงินเพื่อทดแทนตั๋วแลกเงินฉบับเดิมได้โดยมูลค่าคงค้างรวมณขณะใดขณะหนึ่งต้องไม่เกินวงเงิน 70,000,000 บาทตามที่ได้รับอนุมัติจากที่ประชุมคณะกรรมการบริษัททั้งนี้วัตถุประสงค์เพื่อใช้เป็นเงินทุนหมุนเวียนของบริษัทและ/หรือชำระคืนหนี้